24වැනි ජාතික යෞවන ක්‍රීඩා උලෙළේ කබඩි තරගාවලියේ සමස්ත පිරිමි ශූරතාව දිනාගැනීමට කෑගල්ල දිස්ත්‍රික් කණ්ඩායම සමත්වූ අතර කාන්තා ශූරතාව ගම්පහ දිස්ත්‍රික් කණ්ඩායම හිමිකර ගත්තේය.ගාල්ල, බද්දේගම කුම්මේ ක්‍රිඩාංගණයේ දී පසුගියදා පැවැති මේ තරගාවලියේ පිරිමි අනුශූරතාව රත්නපුර දිස්ත්‍රික් කණ්ඩායම හිමිකර ගත් අතර කාන්තා අනුශූරතාව ගාල්ල දිස්ත්‍රික් කණ්ඩායම දිනා ගත්තේය.වවුනියා දිස්ත්‍රික් කණ්ඩායම පිරිමි අංශයේ තුන්වැනි ස්ථානයත්, මහනුවර දිස්ත්‍රික් කණ්ඩායම කාන්තා අංශයේ තුන්වැනි ස්ථානයත් දිනාගැනීමට සමත්වූහ..